CELEX: 32018D0954
Language: el
Date: 2018-07-04 00:00:00
Title: Εκτελεστική απόφαση (ΕΕ) 2018/954 της Επιτροπής, της 4ης Ιουλίου 2018, για τη θέσπιση ορισμένων προστατευτικών μέτρων προκειμένου να προληφθεί η εξάπλωση της πανώλης των μικρών μηρυκαστικών στη Βουλγαρία [κοινοποιηθείσα υπό τον αριθμό C(2018) 4374] (Κείμενο που παρουσιάζει ενδιαφέρον για τον ΕΟΧ)

5.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/7
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/954 ΤΗΣ ΕΠΙΤΡΟΠΉΣ
   της 4ης Ιουλίου 2018
   για τη θέσπιση ορισμένων προστατευτικών μέτρων προκειμένου να προληφθεί η εξάπλωση της πανώλης των μικρών μηρυκαστικών στη Βουλγαρία
   
      
         [κοινοποιηθείσα υπό τον αριθμό C(2018) 4374]
      
   
   (Το κείμενο στη βουλγαρική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1) και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η πανώλη των μικρών μηρυκαστικών (PPR) είναι μια σοβαρή ιογενής νόσος των μικρών μηρυκαστικών, δηλαδή των προβάτων και των αιγών, η οποία μεταδίδεται κυρίως μέσω άμεσης επαφής. Η νοσηρότητα και η θνησιμότητα λόγω της PPR μπορεί να είναι πολύ υψηλές, ιδίως σε περιοχές όπου η PPR εκδηλώνεται για πρώτη φορά, και μπορεί να έχουν σοβαρές οικονομικές επιπτώσεις στον γεωργικό τομέα. Η PPR δεν μεταδίδεται στον άνθρωπο. Η PPR είναι ενδημική σε πολλές χώρες της Αφρικής, της Μέσης Ανατολής και της Ασίας και είναι ιδιαίτερα ανησυχητική για την υγεία και την καλή διαβίωση των ζώων.
            
         
               (2)
            
            
               Η οδηγία 92/119/ΕΟΚ του Συμβουλίου (3) θεσπίζει γενικά μέτρα που πρέπει να λαμβάνονται για την καταπολέμηση ορισμένων νόσων των ζώων, συμπεριλαμβανομένης της PPR. Σε αυτά περιλαμβάνονται μέτρα ελέγχου που πρέπει να λαμβάνονται στην περίπτωση υπόνοιας και επιβεβαίωσης της PPR σε εκμετάλλευση. Τα εν λόγω μέτρα ελέγχου περιλαμβάνουν επίσης τη δημιουργία ζωνών προστασίας και επιτήρησης γύρω από τις εστίες και άλλα συμπληρωματικά μέτρα για τον έλεγχο της εξάπλωσης της νόσου.
            
         
               (3)
            
            
               Στις 23 Ιουνίου 2018 η Βουλγαρία κοινοποίησε στην Επιτροπή και στα άλλα κράτη μέλη μία εστία PPR σε τρεις εκμεταλλεύσεις μικρών μηρυκαστικών, τα ζώα των οποίων βόσκουν μαζί στον δήμο Bolyarovo, στην περιφέρεια Yambol της Βουλγαρίας.
            
         
               (4)
            
            
               Η Βουλγαρία έχει λάβει τα μέτρα ελέγχου που προβλέπονται στην οδηγία 92/119/ΕΟΚ, και ιδίως το μέτρο «εξολόθρευσης» των μολυσμένων αγελών, και έχει ορίσει ζώνες προστασίας και επιτήρησης γύρω από τις εστίες, όπως προβλέπεται στην εν λόγω οδηγία. Η επιτήρηση έχει εντατικοποιηθεί επίσης στους δήμους που γειτονεύουν με τις πληγείσες ζώνες, καθώς και στους δήμους που βρίσκονται κατά μήκος των συνόρων της Ένωσης με τρίτες χώρες μη απαλλαγμένες από την PPR.
            
         
               (5)
            
            
               Εκτός από τα μέτρα ελέγχου που προβλέπονται στην οδηγία 92/119/ΕΟΚ, είναι αναγκαίο να ληφθούν πρόσθεταμέτρα προστασίας για την αποφυγή της εξάπλωσης της PPR. Ως εκ τούτου, προκειμένου να αποφευχθεί η εξάπλωση της PPR σε άλλες περιοχές της Βουλγαρίας και σε άλλα κράτη μέλη και τρίτες χώρες, ιδίως μέσω του εμπορίου μικρών μηρυκαστικών και του αναπαραγωγικού υλικού τους, θα πρέπει να ελέγχεται η αποστολή φορτίων μικρών μηρυκαστικών και η διάθεση στην αγορά ορισμένων προϊόντων που προέρχονται από μικρά μηρυκαστικά.
            
         
               (6)
            
            
               Η εκτελεστική απόφαση (ΕΕ) 2018/911 της Επιτροπής (4) εκδόθηκε προκειμένου να αποφευχθεί η εξάπλωση της PPR σε άλλες περιοχές της Βουλγαρίας, και σε άλλα κράτη μέλη και τρίτες χώρες. Η εν λόγω πράξη προβλέπει προσωρινά προστατευτικά μέτρα και, ειδικότερα, απαγορεύει την αποστολή φορτίων μικρών μηρυκαστικών και τη διάθεση στην αγορά ορισμένων προϊόντων που προέρχονται από μικρά μηρυκαστικά από την περιφέρεια Yambol της Βουλγαρίας.
            
         
               (7)
            
            
               Μετά την ημερομηνία έκδοσης της εκτελεστικής απόφασης (ΕΕ) 2018/911 η Βουλγαρία κοινοποίησε στην Επιτροπή νέα εστία PPR σε εκμετάλλευση μικρών μηρυκαστικών στην περιφέρεια Burgas του εν λόγω κράτους μέλους.
            
         
               (8)
            
            
               Η Βουλγαρία ενημέρωσε επίσης την Επιτροπή ότι, μετά την εκδήλωση αυτής της πρόσφατης εστίας, έλαβε τα αναγκαία μέτρα που απαιτούνται σύμφωνα με την οδηγία 92/119/ΕΟΚ, συμπεριλαμβανομένου του καθορισμού ζωνών προστασίας και επιτήρησης γύρω από την προσβληθείσα εκμετάλλευση στο εν λόγω κράτος μέλος.
            
         
               (9)
            
            
               Τα προστατευτικά μέτρα που προβλέπονται στην παρούσα απόφαση θα πρέπει να λαμβάνουν υπόψη την τρέχουσα επιδημιολογική κατάσταση στη Βουλγαρία και να αντικαταστήσουν τα προσωρινά προστατευτικά μέτραπου προβλέπονται στην εκτελεστική απόφαση (ΕΕ) 2018/911. Ως εκ τούτου, η εν λόγω απόφαση θα πρέπει να καταργηθεί.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η παρούσα απόφαση θεσπίζει ορισμένα προστατευτικά μέτρα με σκοπό την πρόληψη της εξάπλωσης της πανώλης των μικρών μηρυκαστικών στην Ένωση.
   Εφαρμόζεται στα μικρά μηρυκαστικά και στο σπέρμα, τα ωάρια και τα έμβρυα των ζώων αυτών, καθώς και σε ορισμένα προϊόντα των ζώων αυτών.
   Άρθρο 2
   Για τους σκοπούς της παρούσας απόφασης ισχύουν οι ακόλουθοι ορισμοί:
   α)   «μικρά μηρυκαστικά»: κάθε αιγοπρόβατο·
   β)   «ζωικά υποπροϊόντα»: ζωικά υποπροϊόντα όπως ορίζονται στο άρθρο 3 σημείο 1 του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (5)·
   γ)   «παράγωγα προϊόντα»: παράγωγα προϊόντα όπως ορίζονται στο άρθρο 3 σημείο 2 του κανονισμού (ΕΚ) αριθ. 1069/2009.
   Επιπλέον, εφαρμόζονται οι ορισμοί που καθορίζονται στο παράρτημα Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (6).
   Άρθρο 3
   Η Βουλγαρία απαγορεύει την αποστολή των ακόλουθων εμπορευμάτων από τις περιοχές που παρατίθενται στο παράρτημα προς άλλα μέρη της Βουλγαρίας, προς άλλα κράτη μέλη και προς τρίτες χώρες:
   
               α)
            
            
               μικρά μηρυκαστικά·
            
         
               β)
            
            
               σπέρμα, ωάρια και έμβρυα μικρών μηρυκαστικών.
            
         Άρθρο 4
   1.   Η Βουλγαρία απαγορεύει τη διάθεση στην αγορά των ακόλουθων προϊόντων εκτός των περιοχών που παρατίθενται στο παράρτημα, εφόσον τα προϊόντα αυτά παράγονται από μικρά μηρυκαστικά που προέρχονται από τις περιοχές που παρατίθενται στο παράρτημα:
   
               α)
            
            
               νωπό κρέας·
            
         
               β)
            
            
               κιμάς και παρασκευάσματα κρέατος που παράγονται από κρέας που αναφέρεται στο στοιχείο α)·
            
         
               γ)
            
            
               προϊόντα με βάση το κρέας και επεξεργασμένα στομάχια, ουροδόχοι κύστες και έντερα για ανθρώπινη κατανάλωση που έχουν παραχθεί από το κρέας που αναφέρεται στο στοιχείο α), άλλα από εκείνα που έχουν υποστεί επεξεργασία για την εξάλειψη ορισμένων κινδύνων για την υγεία των ζώων, σύμφωνα με το παράρτημα ΙΙΙ της οδηγίας 2002/99/ΕΚ του Συμβουλίου (7)·
            
         
               δ)
            
            
               νωπό γάλα και γαλακτοκομικά προϊόντα, άλλα από εκείνα που έχουν υποστεί επεξεργασία σε ερμητικά σφραγισμένους περιέκτες με τιμή F0 3,00 ή περισσότερο, όπως περιγράφεται στο παράρτημα III της οδηγίας 2002/99/ΕΚ·
            
         
               ε)
            
            
               προϊόντα που περιέχουν τα αγαθά που αναφέρονται στα στοιχεία α) έως δ)·
            
         
               στ)
            
            
               ζωικά υποπροϊόντα.
            
         2.   Κατά παρέκκλιση από την απαγόρευση της παραγράφου 1 στοιχείο στ) του παρόντος άρθρου, η αρμόδια αρχή μπορεί να επιτρέπει την αποστολή ζωικών υποπροϊόντων υπό επίσημη επίβλεψη, που προορίζονται για μεταποίηση σε παράγωγα προϊόντα ή για απόρριψη σε εγκατάσταση εγκεκριμένη για τον σκοπό αυτό εντός της επικράτειας της Βουλγαρίας, σύμφωνα με τους κανόνες του άρθρου 4 παράγραφος 4 του κανονισμού (ΕΚ) αριθ. 1069/2009.
   Άρθρο 5
   Η εκτελεστική απόφαση (ΕΕ) 2018/911 καταργείται.
   Άρθρο 6
   Η παρούσα απόφαση ισχύει έως τις 28 Δεκεμβρίου 2018.
   Άρθρο 7
   Η παρούσα απόφαση απευθύνεται στη Δημοκρατία της Βουλγαρίας.
   
      Βρυξέλλες, 4 Ιουλίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (ΕΕ L 62 της 15.3.1993, σ. 69.)
   
      (4)  Εκτελεστική απόφαση (ΕΕ) 2018/911 της Επιτροπής, της 25ης Ιουνίου 2018, για τη θέσπιση προσωρινών προστατευτικών μέτρων προκειμένου να προληφθεί η εξάπλωση της πανώλης των μικρών μηρυκαστικών στη Βουλγαρία (ΕΕ L 161 της 26.6.2018, σ. 67).
   
      (5)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
   
      (6)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
   
      (7)  Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (ΕΕ L 18 της 23.1.2003, σ. 11).
   
      ΠΑΡΑΡΤΗΜΑ
      Οι ακόλουθοι δήμοι στη Βουλγαρία:
      
                  —
               
               
                  Οι δήμοι Bolyarovo και Elhovo στην περιφέρεια Yambol.
               
            
                  —
               
               
                  Οι δήμοι Sredets, Sozopol, Primorsko, Malko Tarnovo και Tsarevo στην περιφέρεια Burgas.